**Rámcová zmluva č. 1/2017 na poskytnutie služieb pre „Zabezpečenie nepravidelnej autobusovej prepravy osôb na podujatia MHKM Skalica n.o.“**

uzatvorená podľa § 269 ods. 2 a násl. zák.č.. 513/1991 Zb. Obchodného zákonníka v znení neskorších predpisov

**uzatvorená medzi:**

**Názov:** MHKM Skalica, n.o.

**Sídlo:** Námestie slobody č. 10, 909 01 Skalica, SR

**Štatutárny zástupca:** Peter Kazinota

**Osoba oprávnená na rokovanie :**

**IČO:** 45 74 61 09

**Bankové spojenie:** Prima Banka Slovensko, a.s.

**Číslo účtu:** 2632638001/5600

**IBAN:** SK86 5600 0000 0026 3263 8001

( ďalej ako „ Objednávateľ“ )

 a

**Názov:**

**Sídlo:**

**Zastúpený:**

**Osoba oprávnená na rokovanie :**

**IČO:**

**DIČ:**

**Bankové spojenie:**

**Číslo účtu:**

**IBAN:**

**Zapísaný v Obchodnom registri Okresného súdu ...,**

**oddiel Firm. Vložka .............**

( ďalej ako „Poskytovateľ 1 “ )

***a***

**Názov:**

**Sídlo:**

**Zastúpený:**

**Osoba oprávnená na rokovanie :**

**IČO:**

**DIČ:**

**Bankové spojenie:**

**Číslo účtu:**

**IBAN:**

**Zapísaný v Obchodnom registri Okresného súdu ...,**

**oddiel Firm. Vložka .............**

( Ďalej len ako „ Poskytovateľ 2“ )

 ( Objednávateľ a Poskytovateľ 1, Poskytovateľ 2 môžu byť samostatne ďalej označovaní len ako „zmluvná strana“ a Poskytovateľ 1 a Poskytovateľ 2 môžu byť samostatne ďalej označovaní spoločne ako „poskytovateľ“ )

**Článok 1**

**Preambula**

1.1. Táto zmluva sa uzatvára na základe výsledku verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky: Zabezpečenie nepravidelnej autobusovej prepravy osôb na podujatia MHKM Skalica n.o.

1.2. Zmluvné strany týmto vyhlasujú, že im nie sú známe žiadne prekážky, ktoré by bránili uzavretiu tejto Zmluvy.

**Článok 2**

**Predmet zmluvy**

2.1 Predmetom tejto rámcovej zmluvy je je záväzok Poskytovateľa obstarať pre Objednávateľa v mene objednávateľa a na jeho účet prepravu osôb, športovcov na športové podujatia na základe samostatných objednávok Objednávateľa, v rozsahu a za podmienok ďalej uvedených v tejto Zmluve.

2.2. Na účely tejto Zmluvy sa pod obstaraním prepravy osôb, športovcov podľa ods. 2.1. tohto článku rozumie vykonanie prepravy.

2.3. Predmetom tejto Zmluvy je záväzok Objednávateľa zaplatiť Poskytovateľovi za vykonanie prepravy osôb, uvedených v bode 2.1. tejto Zmluvy, dohodnutú odplatu.

*2.4 Poskytovateľ sa zaväzuje, že podľa potreby objednávateľa, na základe objednávok vystavených objednávateľom zabezpečí autobusovú prepravu pre osoby určené MHKM Skalica n.o. na podujatia v SR a ČR počas obdobia platnosti tejto zmluvy.*

**Článok 3**

**Miesto a čas vykonávania prepravy**

3.1. *Poskytovateľ* sa zaväzuje vykonávať pre objednávateľa prepravu osôb združených v MHKM Skalica n.o. na športové podujatia určených pre deti a mládež na základe samostatných objednávok objednávateľa a to podľa potrieb objednávateľa v rozsahu stanovenom v písomnej objednávke objednávateľa, zadávanej *Poskytovateľovi* na nepravidelnej ad-hoc báze na počet miest určených v písomnej objednávke.

4.2. Pred zadaním písomnej objednávky zaslanej elektronicky objednávateľ telefonicky kontaktuje *Poskytovateľa 1* za účelom získania informácie o možnostiach prepravy určitého množstva cestujúcich v danom čase do určeného miesta buď' v rámci Slovenskej republiky alebo do Českej republiky. Po telefonickom odsúhlasení oprávnenou osobou *Poskytovateľa 1*, objednávateľ vystaví písomnú objednávku a zašle ju *Poskytovateľ*ovi 1 na adresu, uvedenú v článku 1. Zmluvy.

4.3. Písomná objednávka objednávateľa musí obsahovať:

a) miesto a dátum vystavenia objednávky,

b) identifikačné údaje objednávateľa (obchodné meno, sídlo, IČO, číslo účtu,

bankové spojenie) a poskytovateľa (obchodné meno sídlo, IČO, DIČ ),

c) počet cestujúcich

e) termín uskutočnenia prepravy

f) východzie miesto,

g) miesto určenia (cieľová stanica prepravy) ,

h) miesto a čas pristavenia autobusu, prípadne iné požiadavky.

h) dátum, pečiatku a meno oprávnenej osoby objednávateľa.

**Čl. 4**

**Práva a povinnosti Poskytovateľa**

4.1. Poskytovateľ sa zaväzuje prepraviť osoby určené a združené v MHKM Skalica n.o do miesta určenia v zmysle objednávky objednávateľa riadne a včas.

4.2. Poskytovateľ je povinný poskytnúť potrebný počet autobusov v kategórii a špecifikácii podľa výzvy verejného obstarávania, ktorá tvorí prílohu č. 1 k tejto zmluve. V prípade potreby Poskytovateľ zabezpečí viac autobusov v jeden termín podľa VO.

4.3. Poskytovateľ je povinný zabezpečiť, aby boli vozidlá technicky spôsobilé na jazdu do miesta určenia a použiteľné na prepravu určenú v tejto Zmluve. Najmä zabezpečí, aby boli vozidlá na prepravu pristavené vo východzom mieste včas, v zodpovedajúcom technickom stave, s funkčným kúrením resp. klimatizáciou a vyčistené v interiéri aj exteriéri.

4.4. Poskytovateľ je povinný dokladovať a poskytovať preprané služby len na základe platnej licencie na prepravu osôb.

4.5. Poskytovateľ je povinný starať sa pri preprave najmä, nie však výlučne, o bezpečnosť a pohodlie cestujúcich. Ak má cestujúci batožinu, prepravuje ju Poskytovateľ spoločne s ním a pod jeho dohľadom. Ak sa batožina prepravuje oddelene, je Poskytovateľ povinný dbať, aby bola prepravená do miesta určenia v rovnakom čase s cestujúcimi.

4.6. Poskytovateľ je povinný poskytovať služby podľa tejto Zmluvy s odbornou starostlivosťou, svedomito, dôsledne využívať všetky zákonné prostriedky a uplatňovať všetko, čo podľa svojho presvedčenia považuje pri poskytovaní služieb za potrebné a užitočné.

4.7. Ak dôjde počas prepravy k poruche dopravného prostriedku, vodič je povinný vynaložiť maximálne úsilie na odstránenie poruchy. V prípade, že odstránenie poruchy vodičom nie je z akéhokoľvek dôvodu na mieste možné, vodič je povinný bezodkladne oznámiť túto skutočnosť Poskytovateľovi, ktorý je povinný bezodkladne zabezpečiť náhradný dopravný prostriedok tak, aby boli cestujúci dopravení do cieľovej stanice včas.

4.8. Poskytovateľ sa zaväzuje, že zamestnanci Poskytovateľa - vodiči sa budú k cestujúcim správať, profesionálne a za každých okolností úctivo.

4.9 Miesto začiatku plnenia predmetu zmluvy je Zimný štadión Skalica, ul. Dr. Clementisa 50, 909 01 Skalica, pokiaľ sa objednávateľ a Poskytovateľ nedohodnú na inom mieste plnenia po vzájomnej dohode.

4.10 Dodanie predmetu zmluvy bude priebežné počas trvania zmluvy na základe objednávok. Konkrétne termíny jednotlivých plnení s objednávkou objednávateľ doručí Poskytovateľovi najneskôr 14 dní pred ich realizáciou. V ojedinelých prípadoch, ktoré nepresiahnu 5 % z celkového množstva najazdených kilometrov, objednávateľ má právo vystaviť objednávku Poskytovateľovi najneskôr tri kalendárne dni pred plánovaným odjazdom. S uvedením termínu oznámi objednávateľ aj kontaktné údaje zodpovednej osoby, ako aj ďalšie skutočnosti, ktoré môže Poskytovateľ žiadať pre riadne plnenie predmetu zmluvy.

4.11. Poskytovateľ za zaväzuje akceptovať zmeny termínu plnenia oznámenej najneskôr 48 hodín pred novým termínom.

4.11.1. Poskytovateľ sa zaväzuje zabezpečiť pristavenie autobusu včas, spoluprácu pri nakladaní a vykladaní batožiny a iných pracovných predmetov, spolupôsobenie pri riešení nezrovnalostí a zmenách, bezodplatné zabezpečenie náhradného autobusu v prípade poruchy.

4.12. Poskytovateľ deklaruje, že na poskytovanie požadovanej prepravy má všetky potrebné oprávnenia na vykonávanie tejto podnikateľskej činnosti.

*4.13.Poskytovateľ sa ďalej zaväzuje :*

*- akceptovať odvoz viac ako jednej vekovej kategórie na podujatie,*

*- akceptovať zdržanie autobusu z dôvodu posunutia začiatku podujatia,*

*- v prípade požiadavky o nocľah akceptovať pristavenie autobusu aj na ďalší deň*

4.14. *Poskytovateľ* sa zaväzuje poskytnúť na prepravu: dopravné prostriedky – autobusy spôsobilé na dohodnutú prepravu, vybavené pohonnými látkami a spôsobilou posádkou. Pod

spôsobilou posádkou sa rozumejú spôsobilí vodiči, povinní starať sa pri preprave osôb najmä o ich bezpečnosť, ktorí majú všetky oprávnenia vyžadované na výkon prepravy osôb.

4.15. Ďalšie požiadavky kladené na dopravný prostriedok : bezpečnostné pásy, ABS, klimatizácia, toaleta, televízia, chladnička, prístroj na prípravu teplých nápojov, zásuvka na dobíjanie mobilných telefónov, odpočinková zóna pre vodiča- lôžko, objem batožinového priestoru väčší ako 9,1m3, autobus nie starší ako 12 rokov.

4.16. *Poskytovateľ* sa zaväzuje strpieť na všetkých autobusoch použitých na plnenie podľa tejto zmluvy označenie autobusov logami MHKM Skalica n. o., ktoré dodá objednávateľ.

**Článok 5.**

**Povinnosti Objednávateľa**

5.1.Objednávateľ vyhradí pre Poskytovateľa miesto na nastupovanie cestujúcich (nástupisko), miesto na vystupovanie cestujúcich (výstupisko) a miesto na parkovanie, a to v blízkosti nástupného miesta podľa tejto zmluvy.

5.2 Objednávateľ sa zaväzuje: poskytnúť poskytovateľovi potrebnú súčinnosť nevyhnutnú pre plnenie zmluvy, poskytnúť všetky podklady k riadnemu vykonaniu predmetu zmluvy a oznamovať mu všetky žiadané informácie, zaplatiť za predmet zmluvy dohodnutú cenu na základe skutočného plnenia.

5.3. Objednávateľ zodpovedá za škodu spôsobenú na dopravnom prostriedku prepravovanými osobami, prípadne prepravovanou batožinou iba v prípade nedodržania pokynov Poskytovateľa uvedených v Prepravnom poriadku.

5.4. Objednávateľ má právo objednávku prepravy zrušiť, čo musí preukázateľne oznámiť najneskôr 24 hodín pred jej samotnou realizáciou.

**Článok 6**

  **Odplata za vykonanie prepravy**

6.1.Odplata za vykonanie prepravy osôb uvedených v článku 2. bode 2.1. Zmluvy vychádza zo zrealizovaného verejného obstarávania ako jednotková cena podľa čl. 7 tejto zmluvy.

**Čl. 7**

**Cena a platobné podmienky**

7.1 Cena za predmet zmluvy v prípade prepravy osôb je stanovená na základe verejného obstarávania na „Zabezpečenie nepravidelnej autobusovej prepravy osôb na podujatia MHKM Skalica n.o.“, konkrétne:

- sadzba prepravy za km v SR ( bez DPH ) : ......... € /km

- sadzba prepravy za km v SR ( s DPH ): ............. € / km

- sadzba prepravy za km mimo územia SR ( bez DPH):.............. € / km/

- sadzba prepravy za km mimo územia SR ( s DPH):................ / km –

- sadzba prestojov za hodinu v SR ( bez DPH ): 4 €

- sadzba prestojov za hodinu v SR ( s DPH ): 4,80 €

- sadzba prestojov za hodinu v ČR ( bez DPH ): 6 €

- sadzba prestojov za hodinu v ČR ( s DPH ): 7,20 €.

7.2 K celkovej sume za predmet zákazky môžu byť pripočítané dodatočné náklady, ktoré vzniknú poskytovateľovi pri zabezpečení prepravy: diaľničné, mýtne poplatky, náklady na ubytovanie vodiča ( vrátane druhého vodiča ), parkovné na základe konkrétnej žiadosti objednávateľa. Poskytovateľ tieto dodatočné náklady uvedie objednávateľovi v rozpise ceny prepravy ešte pred samotnou realizáciou prepravy v písomnej forme. Sadzba prepravy za 1 km bola vypočítaná podľa priemernej ceny motorovej nafty za 28. týždeň r. 2017 vo výške 1,072 € s DPH za liter ( zdroj ŠÚ SR, https://slovak.statistics.sk ). V prípade že cena motorovej nafty ( podľa údajov ŠÚ SR ) vzrastie o viac ako 10% môže sa táto skutočnosť premietnuť do sadzby za km, avšak túto skutočnosť oznámi poskytovateľ objednávateľovi pred samotnou zmenou sadzby.

7.3 Objednávateľ neposkytuje preddavky.

7.4 Objednávateľ bude platiť za predmet zmluvy na základe faktúr podľa skutočne poskytnutých služieb. Lehota splatnosti faktúry je 30 dní odo dňa doručenia faktúry objednávateľovi.

7.4.1. Faktúra musí obsahovať :

a ) Označenie faktúry a jej číslo

b ) číslo tejto zmluvy a príslušnej objednávky

c ) Presnú identifikáciu Objednávateľa a Poskytovateľa ( názov, IČO, adresu )

d ) Predmet plnenia a deň realizácie plnenia

e ) Deň vyhotovenia faktúry a lehotu splatnosti

f ) Označenie banky a čísla účtu

g ) Celková fakturovaná čiastka

h ) Prílohu faktúry, ktorou bude objednávka objednávateľa.

7.5.Poskytovateľovi vznikne právo vystaviť faktúru po ukončení služby príslušnej objednávky, a to najskôr v deň odsúhlasenia výkazu o vykonanej službe objednávateľom. Objednávateľ je oprávnený vrátiť faktúru Poskytovateľovi na prepracovanie, pokiaľ faktúra nebude vystavená v súlade s ustanoveniami tejto zmluvy resp. v súlade s odsúhlaseným výkazom o vykonanej službe.

7.6 Poskytovateľ vo výkaze o preprave uvedie najmä: trasu, počet najazdených kilometrov, počet prepravovaných osôb, časový priebeh, ako aj ďalšie skutočnosti rozhodujúce pre stanovenie a odsúhlasenie ceny za poskytnutú prepravu.

7.7 Faktúru poskytovateľ vystaví a predloží objednávateľovi na úhradu v dvoch vyhotoveniach. Peňažný záväzok objednávateľa vyplývajúci zo zmluvy je splnený dňom podpísania príslušnej sumy z jeho účtu v prospech účtu Poskytovateľa.

**Článok 8**

**Zodpovednosť za škodu**

8.1. Poskytovateľ zodpovedá objednávateľovi za to, že preprava bude vykonávaná riadne a včas v rozsahu dojednanom v tejto Zmluve a v súlade so všeobecne záväznými právnymi predpismi, platnými v SR.

8.2. Poskytovateľ po dobu účinnosti tejto Zmluvy preberá zodpovednosť za pripadnú škodu na zdraví prepravovaných osôb a na veciach prevzatých od objednávateľa alebo cestujúcich, vyplývajúcich z tejto Zmluvy.

**Článok 9**

**Doba trvania zmluvy**

9.1. Zmluva sa uzatvára na dobu určitú, na 12 mesiacov a to od 01.08.2017 do 31.7.2018.

**Článok 10.**

**Ukončenie zmluvného vzťahu**

10.1. Zmluvné strany sa navzájom dohodli, že tento zmluvný vzťah je možné ukončiť najmä, nie však výlučne:

a) Dohodou zmluvných strán,

b) Odstúpením od zmluvy podľa článku 11 tejto Zmluvy,

c) Výpoveďou Zmluvy v prípade opakovaného porušenia zmluvných povinností uvedených v článku 4 a článku 5 tejto zmluvy s 3-mesačnou výpovednou lehotou.

Výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane na jej adresu, uvedenú v záhlaví tejto Zmluvy, a končí posledným kalendárnym dňom príslušného kalendárneho mesiaca.

**Článok 11**

**Odstúpenie od Zmluvy**

11.1. Objednávateľ je oprávnený okamžite odstúpiť od tejto Zmluvy v prípade, ak zo strany Poskytovateľa dôjde k podstatnému porušeniu jeho zmluvných povinnosti. Za podstatné porušenie zmluvných povinnosti Poskytovateľa sa považuje ak Poskytovateľ opakovane ( min. 2x ) poruší niektorú zo svojich povinnosti v zmysle článku 4. tejto Zmluvy, po tom, čo bol objednávateľom na dané porušenie zmluvnej povinnosti a na možnosť odstúpenia písomne upozornený.

11.2. Odstúpenie od Zmluvy podľa tohto článku musí mať písomnú formu, musí byť druhej strane riadne doručené a musí v ňom byť uvedený dôvod odstúpenia, inak sa naň neprihliada. Okamihom doručenia odstúpenia od zmluvy druhej Zmluvnej strane sa Zmluva zrušuje odo dňa doručenia odstúpenia druhej Zmluvnej strane.

**Článok 12**

**Doručovanie**

12.1. Zmluvné strany sa dohodli, že písomnosti, obsahujúce právne významné skutočnosti podľa tejto zmluvy, si budú doručovať poštou, formou doporučenej zásielky, pokiaľ nie je v tejto zmluve uvedené inak. Písomnosťou obsahujúcou právne významné skutočnosti sa na účely tejto zmluvy rozumie najmä výpoveď zmluvy, odstúpenie od zmluvy, doručenie faktúry, výzvy na zaplatenie a akékoľvek výzvy na plnenie.

12.2. Pre potreby doručovania prostredníctvom pošty sa použijú adresy sídiel zmluvných strán, poprípade ich korešpondenčné adresy, uvedené v záhlaví tejto zmluvy, ibaže odosielajúcej zmluvnej strane adresát písomnosti oznámil novú adresu sídla prípadne inú novú adresu určenú na doručovanie písomností. V prípade akejkoľvek zmeny adresy určenej na doručovanie písomností na základe tejto zmluvy sa príslušná zmluvná strana zaväzuje o zmene adresy alebo kontaktných údajov bezodkladne, najneskôr však do 5 pracovných dní písomne informovať druhú zmluvnú stranu, v takomto prípade je pre doručovanie rozhodujúca nová adresa riadne oznámená zmluvnej strane pred odoslaním písomností. Odosielajúca zmluvná strana nenesie prípadné právne následky spojené s nedodržaním oznamovacej povinnosti adresáta písomnosti v zmysle tohto odseku.

12.3. Pri doručovaní prostredníctvom pošty sa zásielka považuje za doručenú dňom jej doručenia na adresu určenú podľa bodu 12.2 tejto zmluvy.

12.4. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo tretí pracovný deň odo dňa začatia plynutia odbernej lehoty na vyzdvihnutie zásielky na pošte.

12.5. Pri ostatných spôsoboch doručovania správ (doručovanie zaslaním faxovej alebo e-mailovej správy), ktoré neobsahujú právny úkon a slúžia len na účely urýchlenia vzájomnej komunikácie zmluvných strán sa tieto považujú za dôjdené vytlačením potvrdenia o odoslaní faxovej správy z technického zariadenia odosielateľa alebo zobrazením potvrdenia o odoslaní e-mailovej správy na technickom zariadení odosielateľa.

**Článok 13**

 **Zmluvné pokuty**

13.1 Ak Poskytovateľ nedodrží v objednávke dohodnuté podmienky, objednávateľ je oprávnený vyúčtovať poskytovateľovi zmluvnú pokutu vo výške 1% z finančného objemu predmetnej objednávky. Ak škoda, ktorá vznikne objednávateľovi porušením zmluvných povinností Poskytovateľa presiahne výšku dohodnutej zmluvnej pokuty, je Poskytovateľ povinný vzniknutú škodu objednávateľovi nahradiť.

13.2 Poskytovateľ je oprávnený pre prípad omeškania objednávateľa zo zaplatením faktúry uplatniť zmluvnú pokutu vo výške 0,05% za každý deň omeškania.

 **Článok 14.**

**Záverečné ustanovenia**

14.1.Vzťahy Zmluvných strán, založené touto Zmluvou, ktoré táto Zmluva výslovne neupravuje sa riadia príslušnými ustanoveniami obchodného zákonníka v znení neskorších predpisov, podporne ustanoveniami občianskeho zákonníka v znení neskorších predpisov a ostatných platných právnych predpisov Slovenskej republiky.

14.2.Akékoľvek zmeny tejto Zmluvy je možné vykonať výlučne na základe písomnej dohody Zmluvných strán formou písomných dodatkov, podpísaných oboma Zmluvnými stranami, pričom musia byť dodržané podmienky zákona o verejnom obstarávaní.

14.3.Táto Zmluva je vyhotovená v 4 rovnopisoch, z ktorých každá Zmluvná strana obdrží po dvoch vyhotoveniach.

14.4.V prípade, ak sa niektoré z ustanovení tejto Zmluvy stane neplatným alebo neuskutočniteľným, nemá to vplyv na platnosť Zmluvy ako celku. Pre tento prípad sa Zmluvné strany zaväzujú takéto neplatné alebo neuskutočniteľné ustanovenie nahradiť iným ustanovením, ktoré ho v právnom zmysle nahradzuje.

14.5.Zmluva nadobúda platnosť dňom jej podpisu obidvoma zmluvnými stranami a účinnosť od 1.8.2017. Za zverejnenie zmluvy zodpovedá objednávateľ a poskytovateľ s jej zverejnením súhlasí.

14.6.Zmluvné strany vyhlasujú, že ich zmluvná voľnosť nie je obmedzená, Zmluvu uzatvorili na základe ich slobodnej a vážnej vôle, bez omylu, jej obsah je vyjadrený dostatočne určito a zrozumiteľne a na znak súhlasu s ňou ju bez výhrad podpisujú.

 V Skalici, dňa …............................ V ….............................., dňa ….......................

Za objednávateľa : Za poskytovateľa :

 Za poskytovateľa :